stanford-oval/wikipedia huggingface dataset:
Aleksei Dorovskih
Saavutukset

Seurajoukkueessa
4 Venäjän mestaruushopeaa  2007, 2008, 2010 ja 2013 Zorkin riveissä,
3 Venäjän mestaruuspronssia  2011, 2012 ja 2014 Zorkin riveissä,
Jääpallon Champions Cup voitto 2010, 2011 ja 2012 Zorkin riveissä,
Jääpallon maailmancup voitto: 2012 Zorkin riveissä.
Maajoukkueessa
2 maailmanmestaruutta vuosina 2011 ja 2014,
1 MM-hopea 2012
Kansalaisareena

Kansalaisareena on Suomessa toimiva rekisteröity yhdistys. Se on vapaaehtoistoiminnan yhteiskunnallinen vaikuttaja, joka luo edellytyksiä vapaaehtoistoiminnan määrän lisäämiseksi ja laadun kehittämiseksi. Kansalaisareena parantaa suomalaisen vapaaehtoistoiminnan saavutettavuutta, monimuotoisuutta, innovatiivisuutta ja näkyvyyttä.
Tavoitteet ja jäsenet

Kansalaisreenan strategiset tavoitteet vuosille 2019-2022:
Vapaaehtoistoiminnan asema paranee poliittisessa päätöksenteossa
Vapaaehtoistoiminta lisääntyy ja sen laatu paranee Suomessa
Vapaaehtoistoiminta on tunnettua ja houkuttelevaa
Vapaaehtoistoiminnan käytänteet paranevat.
Kansalaisareenan jäsenyhteisöt edustavat lähes kaikkia vapaaehtoistoiminnan eri toimialoja. Niitä yhdistää mielenkiinto vapaaehtoistoiminnan kehittämiseen ja vapaaehtoistoiminnan yhteiskunnallisen merkittävyyden kasvattamiseen. Kansalaisreenalle on yli 133 jäsenyhteisöä, joissa toimii jäseninä ja vapaaehtoisina yhteensä 1,7 miljoonaa henkilöä.[lähde? ]
Historia

Kansalaisareena perustettiin vuonna 1993. Perustamisen taustalla olivat 1990-luvun alun lama, kasvanut työttömyys ja hyvinvointipalvelujen heikkeneminen. Yhteiskunnallisten muutosten keskellä nähtiin tarvetta kehittää kansalaisten vapaaehtois- ja oma-aputoimintaa sekä lisätä kansalaistoiminnan omaehtoisuutta. Kansalaisareena perustettiin sitoutumattomaksi vapaaehtoisen ja oma-aloitteisen toiminnan yhteistyöfoorumiksi.
Kansalaisareenan palveluasema avattiin RAY:n avustuksella vuonna 1996. Kolmivuotinen Mikä hätänä? -projekti (1998−2000) pyrki saamaan tietoa kansalaisten avuntarpeesta lamavuosien jälkeen sekä rakentamaan kansalaislähtöistä yhteiskuntaa. Kansalaisareena käynnisti vapaaehtoistoiminnan koordinaattoreiden valikkotoiminnan 2002 Helsingissä ja perusti 2010-luvulla valikkoryhmiä eri puolille Suomea.
Vuonna 2009 eduskuntaan perustettiin Kansalaisareenan aloitteesta vapaaehtoistoiminnan tukiryhmä. Tukiryhmässä on jäseniä kaikista eduskuntapuolueista. Kansalaisareena toimii tukiryhmän sihteerinä.
Vuosi 2011 oli Euroopan vapaaehtoistoiminnan teemavuosi, jonka seurauksena syntynyt toimenpideohjelma Policy Agenda for Volunteering in Europe 2011 on ollut perustana Kansalaisareenan toimintastrategialle ja vaikuttamistyölle.
Toimintamuodot

Kansalaisareenan tavoitteena on olla keskeinen yhteiskunnallinen vapaaehtoistoiminnan vaikuttaja, joka edistää vapaaehtoistoiminnan ja -toimijoiden asemaa ja poistaa esteitä vaikuttaen eri verkostoissa sekä poliittisessa ja yhteiskunnallisessa keskustelussa ja päätöksenteossa. Kansalaisareeana tekee lainsäädännön selkiyttämiseksi yhteistyötä Eduskunnan tukiryhmän, valtioneuvoston asettaman Kansalaisyhteiskunnan neuvottelukunnan sekä järjestökentän kanssa.
Kansalaisreena vaikuttaa lainsäädäntöhankkeisiin ja muihin vapaaehtoistoimintaa ja kansalaistoimintaa sivuaviin valtakunnallisiin hankkeisiin ja ohjelmiin sekä antaa ajankohtaisiin lakiesityksiin lausuntoja jäsenjärjestöjen ja -yhteisöjen kanssa. Kansalaisareena tuottaa myös tietoa vapaaehtoistoiminnan tilasta, vaikuttavuudesta ja hyvistä käytännöistä sekä julkaisee oppaita verkkosivuillaan. Tavoitteena on lisätä vapaaehtoistoiminnan arvostusta suomalaisessa yhteiskunnassa.
Valikkoverkosto on vapaaehtoistoiminnan koordinaattoreiden valtakunnallinen verkosto. Se koostuu alueellisista ryhmistä, joihin kuuluu yhteensä noin 1300 järjestöjen, kuntien, sairaanhoitopiirien, seurakuntien ja yritysten vapaaehtoistoiminnan koordinaattoria, sekä koordinoivassa roolissa toimivaa vapaaehtoista. Verkosto järjestää  vuosittain useita koulutusseminaareja/webinaareja, jakaa niiden materiaaleja laajasti sekä julkaisee oppaan Valikkoverkoston julkaisusarjassa.
Kansalaisareenan järjestämiä tapahtumia ja kampanjoita ovat Vuoden vapaaehtoinen, kansainvälisen vertaistuen päivä sekä YK:n Kansainvälisen vapaaehtoisten päivä, jolloin Kansalaisareena palkitsee vuoden vapaaehtoisen.
Kansalaisareenan, Opintokeskus Siviksen ja Kirkkohallituksen vuonna 2021 Taloustutkimuksella teettämä tutkimus suomalaisten tekemästä vapaaehtoistyöstä kertoo vapaaehtoistoiminnan säilyttäneen tärkeän asemansa. Kansalaisareenen verkkosivuille on koottu usein kysytyt kysymykset vapaaehtoistyöstä tutkimusten ja tilastojen perusteella.
Vapaaehtoistyö.fi -palvelusta löytää laaja-alaisesti erilaisia vapaaehtoistyön tehtäviä. Alustaa kehitetään Kirkkopalvelut ry:n kanssa vuosien 2020-2022 aikana hankkeessa Vapaaehtoistyön edistäminen digialustan avulla. Tavoitteena on, että yhä useampi ihminen löytää vapaaehtoistoiminnan pariin  Vapaaehtoistyö.fi-palvelun kautta, ja että käyttäjät löytävät aiempaa monipuolisemman vapaaehtoistehtävien tarjonnan yhdistetyltä verkkoalustalta.
Vuosien 2021-2023 aikana valtakunnallinen hanke JEP – Nuorten näköinen vapaaehtoistoiminta pyrkii lisäämään alle 18-vuotiaiden osallistumista vapaaehtoistoimintaan kehittämällä yhdessä nuorten sekä vapaaehtoistoiminnan tarjoajien kanssa nuoria houkuttelevaa, helposti lähestyttävää ja aidosti osallistavaa vapaaehtoistoimintaa.
Yhteistyö

Kansalaisareena on sektorirajat ylittävä toimija, joka edistää alueellista, valtakunnallista ja kansainvälistä verkostoitumista, yhteistyötä ja uusia kehittämiskumppanuuksia vapaaehtois- ja vertaistoiminnan sekä omaehtoisen toiminnan alueilla. Kansalaisareenan jäsenyhteisöjä ovat muun muassa Allergia-, iho- ja astmaliitto, EHYT, Kirkkopalvelut, Kuurojen liitto, Marttaliitto, Moniheli, Näkövammaisten liitto, Suomen luonnonsuojeluliitto ja Suomen Palloliitto.
Kansalaisareena tuo asiantuntijuuttaan vapaaehtoistoiminnan kehittämis- ja tutkimushankkeisiin ja -työryhmiin ja on mukana tutkimus- ja opinnäyteyhteistyössä eri oppilaitosten kanssa.
Kansalaisareena on European Volunteer Centre CEV:n, European Self-Help Experts -verkoston sekä Global Network of National Volunteer Centers -verkoston jäsen.
Kansalaisareenan rahoittaja on ollut STEA.
Lehti

Vapaaehtoistoiminnan verkostolle suunnattu aikakauslehti Areena ilmestyi 1993−2006. Nettilehti VerkkoAreena on ilmestynyt vuodesta 2008 alkaen.
Aiheesta muualla

Kansalaisareenan verkkosivut
Eduskunnan vapaaehtoistoiminnan tukiryhmä
Vapaaehtoisten päivä
Valikko-verkostot
Verkkoareena -lehti
Andrej Panadić

| 0 | 1 | 2 |
| --- | --- | --- |

Henkilötiedot
Koko nimi: Andrej Panadić
Syntymäaika: 9. maaliskuuta 1969 (ikä 55)
Syntymäpaikka: Zagreb, Jugoslavia
Kansalaisuus:  Kroatia
Pelipaikka: Puolustaja
Pituus: 188 cm
Seurat
| Vuodet | Seura | O (M) |
| 1988–1994 1994–1996 1996–1997 1997–2001 2002 2002–2004 | Croatia Zagreb Chemnitz Uerdingen Hamburg Sturm Graz Nagoya Grampus Eight |  |
Maajoukkue
| 1989 | Jugoslavia | 3 (0) |
Andrej Panadić (s. 9. maaliskuuta 1969 Zagreb) on kroatialainen entinen jalkapalloilija.
Jalkapallomaajoukkue

Panadić debytoi Jugoslavian maajoukkueessa 1989. Hän kuului Jugoslavian joukkueeseen myös MM-kilpailuissa 1990. Hän on pelannut kolme maaottelua.
Kauppakamari

Suomen postilaitos julkaisi vuonna 1968 postimerkin Kauppakamarijärjestön 50-vuotisen toiminnan kunniaksi.
Kauppakamarit ovat järjestöjä, jotka edistävät yritystoimintaa ja talouden vapautta sekä toimivat elinkeinoelämän edunvalvojina. Lisäksi kauppakamarit toimivat muun muassa lainopillisina neuvonantajina ja järjestävät koulutusta. Markkinatalouden edistämiseen perustuvilla järjestöjen kannanotoilla ja tiedotustoiminnalla vaikutetaan yleensä paikallisesti alue- ja liikennepolitiikkaan, työvoiman saatavuuteen ja koulutuskysymyksiin.
Kauppakamari-nimeä saavat Suomessa käyttää vain Keskuskauppakamarin jäseninä olevat kauppakamarit. Eri maiden väliset kauppakamarit, kuten Saksalais-Suomalainen tai Suomalais-Venäläinen kauppakamari, eivät ole kauppakamarilaissa (Kauppakamarilaki 878/2002) määriteltyjä kauppakamareita. Myöskään Nuorkauppakamarit eivät ole osa laissa määriteltyä kauppakamarijärjestelmää vaan yksityisten henkilöiden kansainvälinen kouluttautumis- ja kehittämisjärjestö. Nämä organisaatiot ovat kuitenkin saaneet erillisen luvan käyttää nimessään termiä kauppakamari.
Kauppakamarit tuottavat maksullisina palveluina neuvontaa ja koulutusta; kauppakamarien jäsenet saavat alennuksia palvelujen hinnoista. Vaikka ovatkin yksityisen sektorin toimijoita, kauppakamareilla ja Keskuskauppakamarilla on myös julkisia tehtäviä, kuten ulkomaankaupan asiakirjojen vahvistaminen ja tilintarkastusjärjestelmän ylläpitäminen (Kauppakamarilaki 878/2002).
Ensimmäiset kauppakamarit perustettiin manner-Euroopassa vuonna 1599 suojelemaan kauppiaita merirosvoilta. Alkuperäisestä toiminta-ajatuksesta on edelleen jäljellä useimpien kauppakamarien tehtäviin kuuluva kaupan vapauden edistäminen.
Kauppakamarit ovat verkottuneet maailmanlaajuisesti ja osa niistä on mukana myös esim. eurooppalaisten kauppakamarien Eurochambres järjestössä ja kansainvälisesti International Chamber of Commerce (ICC) järjestössä. Kauppakamareita on maailmalla noin 12 000. Suomessa on 19 alueellista kauppakamaria, joissa on jäseniä yhteensä lähes 18 000. Jäsenet ovat pääasiassa PK-yrityksiä; myös useimmat kunnat ja monet elinkeinoelämän kehitysorganisaatiot ovat kauppakamarin jäseniä. Suomessa kauppakamarin jäsenyys on yrityksille vapaaehtoista. Monissa maissa yritysten jäsenyys kauppakamariin on pakollista ja niissä hoidetaan myös tehtäviä, joita Suomessa hoitavat muun muassa Patentti- ja rekisterihallitus sekä Finpro.
Suomessa kauppakamarit ylläpitävät mm. LKV (laillistettu kiinteistövälittäjä) nimikkeen sekä tavarantarkastajatoimintaa. Historiallisia kauppakamarin saavutuksia ovat myös kansainvälisessä kaupankäynnissä yleisesti käytetyt Incoterms toimituslausekkeet sekä sopimusriitojen sovittelu, eli arbitraatiomenettelyt.
Alueelliset kauppakamarit

Etelä-Karjalan kauppakamari
Etelä-Pohjanmaan kauppakamari
Etelä-Savon kauppakamari
Helsingin seudun kauppakamari
Hämeen kauppakamari
Keski-Suomen kauppakamari
Kuopion alueen kauppakamari
Kymenlaakson kauppakamari
Lapin kauppakamari
Länsi-Uudenmaan kauppakamari
Oulun kauppakamari
Pohjanmaan  kauppakamari
Pohjois-Karjalan kauppakamari
Rauman kauppakamari
Riihimäen-Hyvinkään kauppakamari
Satakunnan kauppakamari
Tampereen kauppakamari
Turun kauppakamari
Ålands handelskammare
Epävirallisia kauppakamareita

United States Chamber of Commerce
Aiheesta muualla

Wikimedia Commonsissa on kuvia tai muita tiedostoja aiheesta .
Keskuskauppakamari
Helsingin seudun kauppakamari
Tampereen kauppakamari
Turun kauppakamari (Arkistoitu – Internet Archive)
Keskuskauppakamarin ansiomerkit
International Chamber of Commerce
Eurochambres
Alyssa Edwards

| Alyssa Edwards> Justin Johnson |
| --- | --- |
 Edwards esiintymässä Chilessä elokuussa 2016.
Henkilötiedot
Syntynyt: 16. tammikuuta 1980 (ikä 44) Texas, Yhdysvallat
Kansalaisuus:  yhdysvaltalainen
Ammatti:  drag queen
Aiheesta muualla
Kotisivu
Justin Dwayne Lee Johnson , taiteilijanimeltään Alyssa Edwards on yhdysvaltalainen drag queen ja koreografi. Hän tuli suurelle yleisölle tutuksi tositelevisiosarjasta Huippu- drag queen haussa, jonka viidennellä kaudella hän sijoittui kuudenneksi. Sen jälkeen hän on ollut ohjelman toisella All Stars-kaudella, sijoittuen tällä kertaa viidenneksi.
Ura

Johnson on osa Edwardsin drag-perhettä, ja toimii "drag-äitinä" Huippu- drag queen haussa-ohjelmassakin esiintyneille Shangela Laquifa Wadleylle, Vivienne Pinaylle, Laganja Estranjalle, Gia Gunnille ja Plastique Tiaralle. Hän on esiintynyt drag-hahmonaan esimerkiksi elokuvassa Hurricane Bianca sekä Netflixin alkuperäissarjassa Dancing Queen. Edwards on myös juontanut omaa nettisarjaansa, nimeltään Alyssa's Secret. Vuonna 2019 hän julkaisi oman meikkipalettinsa yhteistyönä Anastasia Beverly Hillsin kanssa.
Alquines

| Alquines |
| --- | --- |
 Saint-Nicolasin kirkko
 vaakuna
 Alquines
 Koordinaatit: 50°44′28″N, 1°59′35″E 
Valtio:  Ranska
Alue:  Hauts-de-France
Departementti:  Pas-de-Calais
Arrondissementti:  Saint-Omer
Pinta-ala:  
 – Kokonaispinta-ala:  10,5 km²
Väkiluku (2018):  998 
 – Väestötiheys:  94 as./km²
Kunnan numero:  62024
 
 Kunnan kotisivut 
Infobox OKVirheellinen NIMI-arvo: 
Alquines on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 20 kilometriä Saint-Omerin kaupungista länteen.
Alquinesin pyramidi
Alquinessa on Pas-de-Calais'n korkein kohta 212 metrin korkeudella. Tälle paikalle on rakennettu geodeettinen savupiippu, jolla on kutsumanimi ”Alquinesin pyramidi”. Se on rakennettu 1800-luvulla auttamaan geodeettisten mittauksien tekemistä.
Aiheesta muualla

Kuvia tai muita tiedostoja aiheesta Alquines Wikimedia Commonsissa
Kankaanpään Taideyhdistys

Kankaanpään Taideyhdistys ry on vuonna 1965 perustettu taideyhdistys.
Yhdistyksen alkuperäinen tarkoitus oli Kankaanpään taidekoulun perustaminen ja ylläpitäminen. Taidekoulun vuonna 1989 tapahtuneen kunnallistamisen jälkeen yhdistys on järjestänyt muun muassa näyttelyitä, tapahtumia, nuorten kuvataidekursseja, taide- ja arkkitehtuurikierroksia, ylläpitänyt alueen taidekeskustelua sekä järjestänyt jäsenilleen taidematkoja.
Kankaanpään Taideyhdistys ry on perustanut myös lasten kuvataidekoulun, joka aloitti maaliskuussa 1986. Koulu siirtyi muutaman vuoden kuluttua Kankaanpään kansalaisopiston alaisuuteen.
Näyttelytoiminta

Yhdistyksellä on ollut aktiivinen näyttelytoiminta ja viiden vuoden välein se on toteuttanut mittavampia näyttelyitä.
Vuodesta 2003 alkaen yhdistys on ylläpitänyt Kankaanpään Galleriaa yhdessä Kankaanpään taiteilijaseuran kanssa. Gallerian toiminta ei ole ollut yhtäjaksoista. Vuonna 2013 gallerian toiminta käynnistettiin uudelleen kaupungin omistamassa entisessä sairaalarakennuksessa.
Yhdistys on osallistunut myös Pohjois-Satakunnan Taideviikkojen järjestämiseen.
Taideyhdistyksen hankinnat ja kokoelmat

Yhdistys tukee taideopiskelijoita ja nuoria taiteilijoita taidehankinnoilla. Aiemmin yhdistys lahjoitti tekemänsä hankinnat eteenpäin, mutta vuodesta 2006 alkaen on kartutettu taideyhdistyksen omaa taidekokoelmaa. Vuodesta 2006 alkaen yhdistys on lähes joka vuosi hankkinut teoksen Kankaanpään taidekoulusta valmistuneelta lahjakkaalta taiteilijalta. Vuonna 2015 taideyhdistyksen kokoelma käsitti 18 teosta, jotka oli deponoituna Kankaanpään kaupunginmuseoon.
Kunniajäsenet

Taidemaalari Juhani Tarna
Andienlokki

| Andienlokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Lokit Larus
Laji::  serranus
Kaksiosainen nimi
 Larus serranus  (Tschudi, 1844) 
Katso myös
   Andienlokki Wikispeciesissä   Andienlokki Commonsissa 
Infobox OKNimi-testi OK: 
Andienlokki (Larus serranus, myös Chroicocephalus serranus) on eteläamerikkalainen lokkilaji. Sen elinympäristöä ovat Andien järvet sisämaassa Ecuadorin pohjoisosista Chilen pohjoisosaan, läntiseen Boliviaan ja Argentiinan pohjoisosiin. Laji talvehtii Tyynenmeren rannikolla, lähinnä Chilen eteläosissa. Andienlokin holotyypin kuvaili Johann Jakob von Tschudi Junínista Perusta vuonna 1844.
Andrei Sangheli

| Andrei Sangheli |
| --- | --- |
 2011
Moldovan pääministeri
 1.7.1992 – 25.1.1997  
Edeltäjä:  Valeriu Muravschi
Seuraaja:  Ion Ciubuc
Henkilötiedot
Syntynyt: 20. heinäkuuta 1944 (ikä 80)
Tiedot
Puolue:  Partidul Agrar din Moldova, PAM
Koulutus:  maatalousjohtaja (1971)
Tutkinnot:  Kishinevin maatalousoppilaitos
Andrei Sangheli (s. 20. heinäkuuta 1944) on moldovalainen poliitikko, joka toimi  Moldovan pääministerinä 1992–1997.
Hän opiskeli johtamista maatalousoppilaitoksessa, ja työskenteli kolhoosin ja myöhemmin sovhoosin johtajana.
André Prévost

| Mitalit> Maa:  Ranska.Miesten tennis. Olympialaiset  | Mitalit> Maa:  Ranska.Miesten tennis. Olympialaiset  | Mitalit> Maa:  Ranska.Miesten tennis. Olympialaiset  | Maa:  Ranska> Miesten tennis. |
| --- | --- | --- | --- |
|  Pronssia | Pariisi 1900 | Nelinpeli |  |
Jean Marie André Prévost (26. maaliskuuta 1860 Reims, Marne – 15. helmikuuta 1919 Pariisi) oli ranskalainen tennispelaaja. Hän saavutti Pariisin kesäolympialaisissa 1900 pronssia nelinpelissä yhdessä Georges de la Chapellen kanssa.
Ranskan avoimessa mestaruusturnauksessa vuonna 1900 Prévost hävisi kaksinpelin loppuottelussa Paul Aymélle.
Andrei Sannikau

Andrei Sannikau
Andrei Alehavitš Sannikau (valkoven. Андрэ́й Але́гавіч Са́ннікаў (latinalainen), Andrej Aliehavič Sannikaŭ, ven. Андре́й Оле́гович Са́нников, Andrei Olegovitš Sannikov, s. 8. maaliskuuta 1954 Minsk, Valko-Venäjän SNT, Neuvostoliitto) on valkovenäläinen,  aseistariisunnan parissa toiminut entinen diplomaatti, joka saavutti ennen virkaeroaan suurlähettilään ja varaministerin aseman.
Vuonna 1996, päivää ennen presidentti Aljaksandr Lukašenkan järjestämää kansanäänestystä hän kuitenkin erosi Valko-Venäjän ulkoministeriön palvelusta. Hän on sittemmin ollut perustamassa ihmisoikeusjärjestö Charter '97:ää ja toimi sen puheenjohtajana. Hän on ollut muutenkin maan näkyvimpiä oppositiopoliitikkoja ja on esimerkiksi arvostellut kansanäänestyksiä ja vaaleja vilpillisyydestä.
Sannikaulle myönnettiin Bruno Kreisky -palkinto vuonna 2005.
Sannikau oli ehdokkaana Valko-Venäjän joulukuun 2010 presidentinvaaleissa, mutta pidätettiin hyvin väkivaltaisesti useiden muiden presidenttiehdokkaiden tapaan presidentinvaalien rehellisyyttä kritisoineen mielenosoituksen yhteydessä. Sannikau on naimisissa Novaja Gazetan toimittaja Iryna H’alipinin kanssa. Myös hänen toimittajavaimonsa pidätettiin saman mielenosoituksen seurauksena. Seuraavana keväänä Sannikau tuomittiin viiden vuoden vankeusrangaistukseen mellakaksi väitetyn mielenosoituksen järjestämisestä.  Myös toimittajavaimolle tuomittiin vankeusrangaistus mielenosoitukseen osallistumisesta, mutta tätä rangaistusta lykättiin kahdella vuodella. Joulukuussa 2012 Yhdistynyt kuningaskunta myönsi poliittisen turvapaikan Sannikaulle.
Keihäänheitto olympialaisissa

| Yleisurheilu olympialaisissa Keihäänheitto  |
| --- | --- |
 Eric Lemming heittää keihästä Lontoon olympialaisissa 1908.
Laji:  Yleisurheilu
Olympialajina:  Miehet 1908– Naiset 1932–
Olympiaennätykset
Miehet:   Arshad Nadeem 92,97 m (2024)
Naiset:   Osleidys Menéndez 71,53 m (2004)
Keihäänheitto on kuulunut olympialaisten lajivalikoimaan vuoden 1908 Lontoon kisoista lähtien. Naisten keihäs tuli olympialaisten ohjelmaan vuonna 1932 Los Angelesin kisoihin.
Lajin menestynein maa olympialaisissa on miesten kilpailuissa Suomi. Suomalaismiehet ovat voittaneet keihään olympiakultaa seitsemän kertaa. Naisten kilpailuissa menestynein maa on Itä-Saksa. Menestynein urheilija on Tšekkoslovakiaa ja Tšekkiä edustanut Jan Železný, joka on voittanut kolme olympiakultaa.
Matti Järvinen vuoden 1932 olympialaisissa.
Mitalitaulukot > Miehet

|  Miesten keihäänheiton olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1908 Lontoo tulokset |   Eric Lemming (SWE) |   Arne Halse (NOR) |   Otto Nilsson (SWE) |  |
| 1912 Tukholma tulokset |   Eric Lemming (SWE) |   Julius Saaristo (FIN) |   Mór Kóczán (HUN) |  |
| 1920 Antwerpen tulokset |   Jonni Myyrä (FIN) |   Urho Peltonen (FIN) |   Paavo Johansson (FIN) |  |
| 1924 Pariisi tulokset |   Jonni Myyrä (FIN) |   Gunnar Lindström (SWE) |   Eugene Oberst (USA) |  |
| 1928 Amsterdam tulokset |   Erik Lundqvist (SWE) |   Béla Szepes (HUN) |   Olav Sunde (NOR) |  |
| 1932 Los Angeles tulokset |   Matti Järvinen (FIN) |   Matti Sippala (FIN) |   Eino Penttilä (FIN) |  |
| 1936 Berliini tulokset |   Gerhard Stöck (GER) |   Yrjö Nikkanen (FIN) |   Kalervo Toivonen (FIN) |  |
| 1948 Lontoo tulokset |   Tapio Rautavaara (FIN) |   Steve Seymour (USA) |   József Várszegi (HUN) |  |
| 1952 Helsinki tulokset |   Cyrus Young (USA) |   Bill Miller (USA) |   Toivo Hyytiäinen (FIN) |  |
| 1956 Melbourne tulokset |   Egil Danielsen (NOR) |   Janusz Sidlo (POL) |   Viktor Tsybulenko (URS) |  |
| 1960 Rooma tulokset |   Viktor Tsybulenko (URS) |   Walter Krüger (EUA) |   Gergely Kulcsár (HUN) |  |
| 1964 Tokio tulokset |   Pauli Nevala (FIN) |   Gergely Kulcsár (HUN) |   Janis Lusis (URS) |  |
| 1968 México tulokset |   Janis Lusis (URS) |   Jorma Kinnunen (FIN) |   Gergely Kulcsár (HUN) |  |
| 1972 München tulokset |   Klaus Wolfermann (FRG) |   Janis Lusis (URS) |   Bill Schmidt (USA) |  |
| 1976 Montréal tulokset |   Miklós Németh (HUN) |   Hannu Siitonen (FIN) |   Gheorghe Megelea (ROU) |  |
| 1980 Moskova tulokset |   Dainis Kula (URS) |   Aleksandr Makarov (URS) |   Wolfgang Hanisch (GDR) |  |
| 1984 Los Angeles tulokset |   Arto Härkönen (FIN) |   David Ottley (GBR) |   Kenth Eldebrink (SWE) |  |
| 1988 Soul tulokset |   Tapio Korjus (FIN) |   Jan Železný (TCH) |   Seppo Räty (FIN) |  |
| 1992 Barcelona tulokset |   Jan Železný (TCH) |   Seppo Räty (FIN) |   Steve Backley (GBR) |  |
| 1996 Atlanta tulokset |   Jan Železný (CZE) |   Steve Backley (GBR) |   Seppo Räty (FIN) |  |
| 2000 Sydney tulokset |   Jan Železný (CZE) |   Steve Backley (GBR) |   Sergei Makarov (RUS) |  |
| 2004 Ateena tulokset |   Andreas Thorkildsen (NOR) |   Vadims Vasilevskis (LAT) |   Sergei Makarov (RUS) |  |
| 2008 Peking tulokset |   Andreas Thorkildsen (NOR) |   Ainars Kovals (LAT) |   Tero Pitkämäki (FIN) |  |
| 2012 Lontoo tulokset |   Keshorn Walcott (TRI) |   Antti Ruuskanen (FIN) |   Vítězslav Veselý (CZE) |  |
| 2016 Rio de Janeiro tulokset |   Thomas Röhler (GER) |   Julius Yego (KEN) |   Keshorn Walcott (TRI) |  |
| 2020 Tokio tulokset |   Neeraj Chopra (IND) |   Jakub Vadlejch (CZE) |   Vítězslav Veselý (CZE) |  |
| 2024 Pariisi tulokset |   Arshad Nadeem (PAK) |   Neeraj Chopra (IND) |   Anderson Peters (GRN) |  |
  Lähde: Athletics — Javelin Throw, Men Olympedia. Viitattu 18.8.2024. (englanniksi) Olympic Athletics Schedule – Men's Javelin Throw – Paris 2024 olympics.com. Viitattu 18.8.2024. (englanniksi)